
Poly-Univerzum a tanulók problémamegoldó és problémaalkotó képességének fejlesztésében

Kulcsszavak: játék, tanulás, innováció
Pedagógusi tevékenységem egyik fontos célja a tanulók problémamegoldó képességeinek a fejlesztése. A problémamegoldás egyik új megközelítési formája a problémaalkotás. A tanuló saját maga alkotva egy-egy feladatot jön rá arra, milyen új ismeretek birtokába kell jutnia ahhoz, hogy megoldása sikeres legyen. Eközben gondolkodik, cselekszik, alkot, új ismereteket szerez, megoldási stratégiákat gyűjt, fejleszti kreativitását, csoportban dolgozva megosztja ötleteit társaival, segítséget kér, segítséget nyújt. A Poly-Univerzum játék alapelemeinek, alapformáinak, méreteinek és színeinek megismerése után a tanulók élvezettel használják ezt a fejlesztő játékot.



